ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Ντανιέλ, ανυπομονείς γι' απόψε;
Πρώτη φορά μαγειρεύω για την Ημέρα των Ευχαριστιών.
"Ναι, μαμάκα, ανυπομονώ".
Να το χαρείς τώρα. Όταν αρχίσει να μιλάει,
δεν θα λέει αυτό που θες.
Γι' αυτό εγώ έχω σκύλο. Έτσι, Κόσμο;
"Ναι, μαμά".
Δεν μιλάει έτσι ο Κόσμο.
Περισσότερο κάπως...
"Κούκλα είσαι, Στέφανι".
Σίγουρα δεν χρειάζεσαι βοήθεια
στο πρώτο σου εορταστικό δείπνο;
Όχι, Ντιτζ, ευχαριστώ που προσφέρεσαι,
αλλά σήμερα η Ντανιέλ θα φάει πρώτη φορά στερεά τροφή,
και θέλω να τη μαγειρέψω εγώ.
Πολύ γλυκό, Στεφ.
Σου έχω απόλυτη εμπιστοσύνη.
Ακολούθησε ακριβώς τη συνταγή εδώ.
Όχι το βιβλίο.
Καλύτερα να διαβάσω το βιβλίο του Μαξ για το Blue Blood.
Τι; Είναι το παραδοσιακό βιβλίο συνταγών Ημέρας Ευχαριστιών, των Τάνερ-Φούλερ,
περνά από γενιά σε γενιά.
Θέλω υπογραφή εδώ, αρχικά εδώ
και να δω δύο ταυτότητες.
Ντιτζ, όσο κι αν αγαπώ το βιβλίο,
βρήκα νέες συνταγές στο διαδίκτυο για το φετινό δείπνο.
Νέες συνταγές;
Από άγνωστους στο διαδίκτυο;
Ναι, βρήκα μια φοβερή συνταγή για σαλάτα με νεροκάρδαμο και λωτούς.
Μια πιο σύγχρονη χροιά.
Όπως ωχριούν οι πρόγονοί μας στους τάφους τους;
Λυπάμαι, βιβλίο. Δεν θα 'πρεπε να τα ακούς αυτά.
Παιδιά, μη μαλώνετε. Ένα απλό εορταστικό δείπνο είναι.
Δεν μαλώνουμε.
Μα μαγειρεύει η Στέφανι.
Δεν είσαι έξαλλη;
Η Στέφανι μου είπε να έρθω τρέχοντας,
να πω "Παιδιά, μη μαλώνετε".
Είπα και να δεις πρώτα τι γίνεται. Ξέχασα σε ποια μιλούσα.
Συγγνώμη. Δεν θέλω καβγάδες σήμερα.
Γιορτάζουμε τη νέα αμερικανική υπηκοότητα του Φερνάντο.
Και ένα δεν κάνουμε στην Αμερική,
δεν μαλώνουμε.
Δεν με πειράζει να μαγειρέψει η Στέφανι.
Είμαι σχεδόν ζεν.
Αυτοί οι βλάκες πάρκαραν στο γρασίδι μου;
Τζόι, η μέση μου με πεθαίνει.
Με μάρμαρο και καρφιά έφτιαξες τις θέσεις;
Πονάς επειδή είσαι 90, δεν φταίει το σαράβαλο.
Σαράβαλο; Είναι κλασικό αμάξι και έχει να δώσει ακόμα πολλά χιλιόμετρα.
Μη λες τέτοια γι' αυτό.
Παιδιά, μη μαλώνετε.
Ένα απλό εορτσατικό δείπνο είναι.
Ποιος μαλώνει;
- Για να δω την εγγονή μου. - Ναι.
Γεια σου, γλυκούλα.
Γεια σου.
Τιμάς το όνομα του Ντάνι Τάνερ;
Αν μιλάει ακαταλαβίστικα και έχει αέρια; Ναι.
Κάνε πίσω, Τζες.
Δεν πρέπει να εισπνέει τις αναθυμιάσεις από τη βαφή μαλλιών σου.
Γεια σου, Τζόι.
Μια χαρά είναι η Ρόζι.
Είναι το καινούργιο μου έργο, η Ρόζι Δύο.
Μάλιστα. Καλά.
Όταν είδα τελευταία τη Ρόζι ήμουν οκτώ και μπήκα μ' αυτή στην κουζίνα.
Δεν μιλάμε για τέτοια.
Της είπα ότι η Ρόζι Ένα ζει με ένα ωραίο Chevy σε μια φάρμα.
Έχει αέρα στην εορταστική παρέλαση.
Το μπαλόνι Σνούπι παραλίγο να μπει στον ποπό του Σφουγγαράκη.
Δείτε την επόμενη εμφάνιση. Ο Φράνκι Τζόνας, η Λίζο
κι ένα χιονάνθρωπος με κιθάρα.
Ο Εντ Σίραν είναι, όχι χιονάνθρωπος.
Πρέπει να βγει λίγο στον ήλιο.
Θα ησυχάσετε;
Αν δεν σε λένε Χόντα, δεν θέλω να σ' ακούω.
Ντιτζ, πότε θα είναι έτοιμο το φαΐ;
Νηστεύω από τις 10:00 το πρωί.
Μόλις 10:30 είναι.
Δεν ρώτησα τι ώρα είναι, ρώτησα τι ώρα θα φάμε.
Μπαμπά, φέτος δεν θα μαγειρέψει η Ντι Τζέι, θα μαγειρέψω εγώ.
Τι;
Εννοώ "Μπράβο, Στεφ".
Ξέρεις πού είναι ο φούρνος, έτσι;
Ναι, μου έφτιαξε ο Μαξ χάρτη της κουζίνας.
Αρκεί να μπουν πατάτες με τυρί στην κοιλίτσα μου!
Βασικά, δεν θα έχουμε πατάτες με τυρί φέτος.
Όχι πατάτες με τυρί;
Βρήκα νέες συνταγές στο διαδίκτυο.
Από άγνωστους;
Ναι, ξέρω ότι η οικογένεια αγαπά τις εορταστικές παραδόσεις.
Φέτος θα δοκιμάσουμε κάτι νέο, όμως.
Ναι, υπέροχα θα 'ναι.
Χωρίς πατάτες με τυρί;
Αντί να παραπονιέστε για τα συνοδευτικά,
πηγαίνετε στου Θείου Μόντι να φέρετε τη γαλοπούλα.
Αυτό δεν είναι δουλειά για τρεις.
Υπολογίζω τον Τζόι ως κανονικό άντρα.
Ίσως κάνω λάθος,
αλλά μάλλον προσπαθείς να μας ξεφορτωθείς.
Το πιάσατε το υπονοούμενο;
Ησυχία!
Σας παρουσιάζω τον νεότερο πολίτη των Ηνωμένων Πολιτειών,
τον Φερνάντο, και τον φόρο τιμής στην Αμερική.
Ξεκινάμε με ένα λεπτομερές ιστορικό του Εκλεκτορικού Κολλεγίου.
Τελικά για να πάρεις μια γαλοπούλα χρειάζονται τρεις. Πάμε.
Πού πάτε; Θα χάσετε την ερμηνεία μου.
Ακριβώς.
Πήρα τη γαλοπούλα, πάμε.
- Πού είναι ο Τζόι; - Εδώ μέσα είμαι.
Παιδιά, δείτε εδώ.
"Άντριαν, τα κατάφερα".
Ο χειρότερος Ρόκι στην ιστορία.
Και είδα το Ρόκι στον Πάγο.
Καλά, πάμε να φύγουμε από δω.
Κλειδωθήκαμε μέσα.
Πολύ αστείο, Τζόι. Κάνε άκρη.
Δεν κλειδωθήκαμε.
Παιδιά, κλειδωθήκαμε.
Κάνει πολύ κρύο εδώ μέσα.
Ηρεμήστε. Θα πάρω τα κορίτσια,
θα έρθουν να μας βγάλουν,
και δεν έχω σήμα!
Ούτε κι εγώ έχω σήμα.
Γιατί άργησες τόσο;
Ήρθα όσο πιο γρήγορα μπορούσα.
Έφερα μικροκύματα.
Έχει πλήκτρο για πίτσα.
Σε ακολούθησε κανείς;
Ποιος; Πού ακριβώς με έμπλεξες;
Στην πιο σημαντική αποστολή, στη διάσωση της Ημέρας των Ευχαριστιών.
Ιδέα για ταινία. Σώζοντας την Ημέρα των Ευχαριστιών.
Καλή μου, σ' αγαπώ, αλλά φοβάμαι.
Η Στέφανι έχει ξεφύγει.
Δεν χρησιμοποιεί το παραδοσιακό βιβλίο συνταγών.
Θα φτιάξει πατάτες με τυρί όμως, έτσι;
Καλύτερα να καθίσεις.
Χωρίς πατάτες με τυρί;
Και πώς μου μυρίζουν πατάτες με τυρί;
Επειδή έστησα πειρατική κουζίνα, για να τις φτιάξω.
Τη λέει πειρατική, αλλά δεν αφήνει να βάλουμε καλύπτρες ματιών.
Φαίνεται να μαγειρεύεις πολύ περισσότερα από πατάτες με τυρί.
Ξεκίνησα με πατάτες, αλλά μετά...
Ο Τζάκσον ήθελε βραστό με φασόλια
και ο Μαξ γλυκοπατάτες με καστανή ζάχαρη.
Και έπρεπε να φτιάξω την κολοκυθόπιτα της μαμάς.
Μαρινάρεται ζαμπόν στην μπανιέρα.
Και φτιάχνω πράσινη σαλάτα,
η Στέφανι φτιάχνει με νεροκάρδαμο και λωτό.
Μ' αρέσει το νεροκάρδαμο με τον λωτό.
Είσαι σε λεπτή γραμμή, Στίβεν Χέιλ.
Σειρά μου για τη ζεστή γαλοπούλα.
Καλά.
Αν πας να κόψεις κομμάτι, θα σου δαγκώσω το χέρι.
Γιατί δεν πρόσεξαν ακόμα ότι λείπουμε;
Δεν νοιάζονται για μας πια. Ανήκουμε στο παρελθόν.
Εσείς ίσως, εγώ είμαι σταρ στην Ιαπωνία.
Πρώτα μας ξεφορτώνονται, μετά δεν έρχονται να μας σώσουν.
Ξέρεις σε πόσες συναντήσεις προσκοπίνων πήγα όταν ήταν μικρές;
Είναι ανησυχητικό πόσο άλλαξαν όλα.
Παλιά βασίζονταν σ' εμάς και τώρα βασιζόμαστε εμείς σ' αυτές.
Ο χρόνος περνάει υπερβολικά γρήγορα.
Ναι, αλλά ήταν καλός μαζί μας.
Με μας εννοώ, όχι με τον Τζόι.
Σκεφτείτε το. Όταν ήρθα εγώ,
ήμουν ένας κούκλος απεντομωτής.
Τώρα δεν είμαι απεντομωτής.
Ήμουν ελεύθερος και φτωχός τότε, ήμουν πρόθυμος να μείνω στην αποθήκη.
Η μέρα που πήγα το ομοίωμα παίκτη χόκεϊ
από την αποθήκη στο γκαράζ ήταν από τις πιο ευτυχισμένες.
Τώρα έχω την Τζίντζερ, τα παιδιά, εμφανίζομαι στο Λας Βέγκας.
Δίπλα στο Λας Βέγκας. Στο Φίνιξ, κοντά είναι.
Όταν ήρθατε στο σπίτι, παρουσίαζα το Looking for Love
στο Ξύπνα, Σαν Φρανσίσκο.
Και τώρα...
φοράω γυαλιά.
Έχουμε περάσει πολλά μαζί.
Και παραλίγο να μη μείνουμε μαζί.
- Τι θα πει αυτό; - Τίποτα!
Όχι. Ο Τζέσι είπε ότι παραλίγο να μη μείνουμε μαζί.
Ο Ντάνι αρχικά δεν ήθελε να έρθεις. Θα ήμασταν μόνο οι δύο μας.
- Αλήθεια; Δεν ήθελες να έρθω; - Όχι.
Μάλιστα, όλη μου η ενήλικη ζωή ήταν ένα μεγάλο ψέμα.
Κοίτα τι έκανες.
Και τώρα σε κοιτάζω Να με κοιτάς ενώ μαγειρεύω
Τέλεια, τώρα χρειάζομαι μόνο γαλοπούλα.
Καλήν ημέρα!
Λάθος γαλοπούλα.
Η Ιστορία της Ημέρας των Ευχαριστιών, σε μία πράξη.
Από τον Φερνάντο και τους Γκίμπλερ.
Πριν προχωρήσετε με το Handmaid's Tale, ή ό,τι είναι αυτό...
Ευλογημένοι οι καρποί.
Είχατε νέα από τον μπαμπά και τα παιδιά;
Οι ερωτήσεις θα ξεκινήσουν μετά από την παράσταση.
Μην κάνετε ερωτήσεις για τα επόμενα 45 λεπτά.
- Μην ξεχνάς το κουκλοθέατρο. - Σωστά. Για μία ώρα και 45 λεπτά.
Η χρονιά είναι το 1620.
Η πρώτη Ημέρα των Ευχαριστιών, και ελαφρύ χιόνι πέφτει στο Πλίμουθ Ροκ.
Μη μου δίνετε σημασία. Θα βάλω ένα μίξερ που κάνει φασαρία.
Απέκλεισε τον ήλιο.
Είναι μάγισσα.
Έριξα την ασφάλεια. Πάω επάνω.
Αλίμονο!
Η μάγισσα ξεφεύγει!
Άντρα μου, φέρε το μουσκέτο.
Ντιτζ;
Πού είναι οι ασφάλειες είπαμε;
Γεια!
Τι τρέχει;
Πολύ παράξενο.
Άνοιξα μία συσκευή και έκλεισαν τα φώτα.
Αυτό συμβαίνει όταν δουλεύουν πολλά μαζί.
Όντως παράξενο.
Πάρα πολύ παράξενο.
Ωραία μυρίζει εδώ.
Ναι, το φαγητό σου.
Διαχέεται.
Παράξενο, δεν μου μύριζε καθώς ανέβαινα.
Κινείται τμηματικά.
Βρίσκει τη μύτη, έτσι πάει στη διάχυση.
- Τι ήταν αυτό; - Μην μπεις εκεί μέσα.
Ο Μαξ δεν βρίσκει το εορταστικό γιλέκο του.
Είναι ράκος.
Άσε με του μιλήσω. Ξέρω πώς να με ακούει.
Όχι.
Υπάρχει πρόβλημα και με το παπιγιόν. Είναι εκτός ελέγχου.
Θα κανονίσω εγώ τις ασφάλειες.
Θα τις φτιάξω αμέσως, αλλά μου μυρίζει κάτι καμένο από κάτω.
Παράξενο, δεν μου μυρίζει τίποτα.
Η διάχυση. Πήγαινε.
Άντε, πήγαινε!
Τζόι, μη στεναχωριέσαι.
Σου έφτιαξα κασκόλ από λουκάνικα.
Δεν σε κρατά ζεστό, αλλά δίνει χρώμα στα ρούχα σου.
Δεν θες να τα κρατήσεις μόνο για σας τους δύο;
Έλα, Τζόι.
Δεν μετρά πώς μπήκες στην οικογένεια.
Μετρά μόνο ότι είσαι σημαντικό κομμάτι της.
Τζόι, είσαι καλός και πιστός φίλος εδώ και 30 χρόνια
και σ' αγαπάμε.
Συνέχισε.
Τζόι, δεν είναι προσωπικό. Πάντα σ' αγαπούσα.
Απλώς όταν έχασα την Παμ,
ήταν παράξενο να μείνει κωμικός στο σπίτι.
Είχα μικρά παιδιά.
Δούλευες τρελές ώρες.
Ίσως δεν βγούμε από δω απόψε
και ίσως δεν μπορέσω να σας το πω στο τραπέζι της Ημέρας των Ευχαριστιών.
Είμαι ευγνώμων
που πέρασα τη ζωή μου και με τους δύο σας.
Με κάνατε να δακρύσω και έκλεισαν τα μάτια μου από τον πάγο.
Αναπνεύστε πάνω μου.
Ξύπνησα από τον ύπνο μου.
Ποιον όμορφο πρίγκιπα να παντρευτώ;
Παιδιά, όλα θα πάνε καλά.
Ναι.
Τζες;
Τα μαλλιά σου πάγωσαν.
Θα πάγωσε το ζελέ. Μόνο εκεί είναι;
Ας πούμε "ναι".
Χωρίς αυτά είμαι ασήμαντος.
Να βγούμε από δω. Άκρη!
Το μόνο χειρότερο από τον θάνατο είναι η φαλάκρα.
Το 'χω, παιδιά. Το 'χω.
Θα τα καταφέρω, παιδιά!
Θαυμάσια! Είμαστε ελεύθεροι!
- Ωραία. - Να φύγουμε από δω.
Μπράβο, Τζες.
Ωραία!
Παιδιά;
- Μια μικρή βοήθεια; - Συγγνώμη.
Ναι, συγγνώμη γι' αυτό.
Ντιτζ, σε χρειάζομαι.
Μην ανησυχείς, έρχομαι.
Θα σε βοηθήσω.
Ήξερα ότι...
θα τα καταφέρεις.
Πω πω, Στεφ, είναι πανέμορφο.
Ευχαριστώ. Όντως είναι όμορφο.
Λυπάμαι που αμφέβαλα για σένα.
Μόνο αυτό έκανα.
Αμφέβαλα, τίποτε άλλο.
Ευχαριστώ, Ντιτζ.
Αν έρχονταν με τη γαλοπούλα, όλα θα ήταν τέλεια.
Παιδιά, μη μαλώνετε! Ένα απλό εορταστικό δείπνο είναι.
Και πάλι, δεν μαλώνουμε.
Γεια σου, Τόμι. Έχεις κάτι στο πρόσωπο, φιλαράκο.
Πατάτες με τυρί.
Δεν έφτιαξα πατάτες με τυρί.
Θα το άκουσε μάλλον σε κάνα ραπ τραγούδι.
Έφτιαξες πατάτες με τυρί;
Έφτιαξες τίποτε άλλο;
Πώς μου το ρωτάς αυτό;
Βραστό με πράσινα φασόλια;
"Δεν το έφτιαξε η Ντι Τζέι.
Εγώ το έφτιαξα το βραστό".
Έτσι πιστεύεις ότι μιλάει ο Κόσμο;
- Όχι, είναι πιο πολύ... - Κίμι, όχι τώρα!
Έλα, Κόσμο. Πάμε να φύγουμε από δω.
"Ναι, συμφωνώ, Κιμπερλίνα".
Έφτιαξες ολόκληρο γεύμα.
Όχι ολόκληρο γεύμα.
Δεν έκανα καν γαλοπούλα.
Δεν πίστευες σ' εμένα;
Όντως πιστεύω σ' εσένα.
Με αυτές τις τρελές συνταγές με λωτούς έχω πρόβλημα.
Όχι, το πρόβλημά σου είναι ότι θες να γίνονται όλα όπως πεις εσύ.
Πήγαινε επάνω,
στην κουζίνα που έχεις στήσει στο δωμάτιο των παιδιών,
να φας τις πατάτες σου.
Εγώ πάω να πάρω τη γαλοπούλα μου.
Στεφ, λυπάμαι.
Δεν θέλω να ακούσω, Ντιτζ.
Τα κλειδιά; Θέλω το αμάξι σου.
Τα πήρε ο μπαμπάς.
Καλά, θα πάρω το αμάξι του Τζόι.
Πατάτες... Η κεφάλα της είναι σαν πατάτα.
Είμαι στο σπίτι
και ακόμα στο αμάξι.
Ξανά.
Όχι!
Ίσως δεν το προσέξουν.
Γεια σου, Τόμι.
Ένα αμάξι στην κουζίνα.
Αλήθεια;
Μα το φλας μπακ μου!
Στέφανι, χτύπησες;
Όχι, καλά είμαι.
Απίστευτο που το ξανάκανα.
Κατέστρεψα την Ημέρα των Ευχαριστιών.
Όχι, αρκεί να είσαι εσύ καλά.
Μέχρι να δει ο μπαμπάς το σπίτι και ο Τζόι το αμάξι.
Όχι, εγώ φταίω για όλα.
Έπρεπε να σε εμπιστευτώ εξαρχής.
Έτσι δεν θα θύμωνες και δεν θα οδηγούσες το αμάξι.
Θα πεις στον μπαμπά ότι το έκανες εσύ;
Δεν θα το πιστέψει.
Ευτυχώς που είσαι τόσο αυταρχική
που έφτιαξες εφεδρικό δείπνο.
Τελικά θα το χρειαστούμε.
Θα χτύπησα το κεφάλι μου, ακούω μουσική.
Κι εγώ.
Μακριά
Ταξιδεύουμε μακριά
Χωρίς σπίτι
Αλλά όχι και χωρίς αστέρι
- Ελεύθεροι - Ελεύθεροι
- Θέλουμε μόνο να είμαστε ελεύθεροι - Ελεύθεροι
Ερχόμαστε κοντά
Κρατιόμαστε από ένα όνειρο
Στα καράβια και στα αεροπλάνα
Ερχόμαστε στην Αμερική
Σήμερα
Έπρεπε να μείνουμε στην κατάψυξη.
Η γαλοπούλα μου κρυώνει. Πάω στην κουζίνα να τη ζεστάνω.
- Πεινάμε, να φάμε! - Παιδιά!
Πριν πάτε στην κουζίνα...
Το αμάξι μου!
Η κουζίνα μου!
Το φαΐ μου!
Η χώρα μου είναι δική σου!
Σήμερα!
Ναι, Μερβ.
Κάνω αίτηση για αποζημίωση,
η κόρη μου πάλι μπήκε στην κουζίνα με αμάξι.
Πολύ αστείο. Δεν είναι οκτώ, αλλά θα έπρεπε να προσέχει.
Αντίο.
Μπαμπά, Τζόι, λυπάμαι πολύ.
Θα ήθελα να υποσχεθώ ότι δεν θα ξανασυμβεί.
Αλλά δεν μπορώ να το εγγυηθώ.
Δεν πειράζει. Είμαι ευγνώμων που είσαι καλά.
Μην ανησυχείς, ένα αμάξι είναι μόνο.
Και έχω και τη Ρόζι Τρία στο Λας Βέγκας.
Την οποία δεν θα δεις ποτέ, να ξέρεις.
Νομίζω ότι χάνετε όλοι την ουσία.
Βγήκαμε από τον ψύκτη πριν καραφλιάσω.
Θα 'ρχόμασταν,
αλλά είχαμε τα τυπικά της ημέρας.
Αμάξι στην κουζίνα, κουζίνα στο υπνοδωμάτιο,
τον Φερνάντο να εξηγεί την Αμερική σε κάποιους που ζουν εδώ από πάντα.
Πολύ αμερικανικό αυτό.
Είμαι ευγνώμων που είσαι εδώ.
Η Αμερική είναι πιο γεμάτη μ' εσένα μέσα της.
Ντιτζ;
Αν και ρισκάρω να θυμώσεις,
δοκίμασε τη σαλάτα λωτού.
Η παλέτα μου διαφέρει από του Σάντουιτς Στιβ, αλλά έχει δίκιο.
Νέα συνταγή για το βιβλίο.
Ωραία!
Ξέρω ότι δίνω μεγάλη σημασία στις παραδόσεις, αλλά...
Για μένα, πράγματα όπως οι πατάτες με τυρί
δεν είναι μόνο πατάτες με τυρί πάνω τους.
Και τι είναι;
Άνθρωποι είναι;
Κατά έναν τρόπο, ναι.
Όχι!
Εννοώ ότι είναι μεταφορά.
Αυτό είναι η Ημέρα των Ευχαριστιών.
Αυτοί που αγαπάς. Και οι άνθρωποι για τους οποίους είμαι ευγνώμων
βρίσκονται εδώ πέρα, σ' αυτό το σπίτι.
Σας αγαπώ, παιδιά.
Το ότι μαζευόμαστε κάθε χρόνο είναι η καλύτερη παράδοση.
Ντιτζ...
Μ' αρέσει που θες να διατηρήσεις τις οικογενειακές παραδόσεις.
Ευχαριστώ.
Υπόσχομαι να αφήσω χώρο και για νέες.
Αρκεί να μην ανήκει σ' αυτές ένα αμάξι μέσα στην κουζίνα.
Νομίζω ότι κάποια πεινάει.
Ώρα να φάει η Ντανιέλ το πρώτο της κομμάτι στέρεη τροφή.
Και ξέρω τι πρέπει να φάει.
Την τέλεια κολοκυθόπιτα της μαμάς.
Δεν δίνεις σε μωρό κολοκυθόπιτα.
Πουρές κολοκύθας είναι, δεν χρειάζεται να το μάθει.
Μια ακόμα οικογενειακή παράδοση.
Να λες ψέματα σε μωρά.
Χρόνια πολλά σε όλους!
Χρόνια πολλά.
Υποτιτλισμός: Μαριλένα Τζοβάνη